ભારતના નાણા પ્રધાન અરૂણ જેટલીએ તાજેતરમાં જાહેરાત કરી હતી કે LIC દ્વારા વરિષ્ઠ પેન્શન વીમા યોજના ( VPBY ) અમલી બનાવવામાં આવશે . જેમાં લાભાર્થીને મહિને 9 ટકાના વ્યાજથી માસિક આવક થશે . જેનું વાર્ષિક વળતર 9.38 ટકા થવા જાય છે . આ યોજના વરિષ્ઠ નાગરિકો અથવા નિવૃત્તો માટે કેવી છે તેની ચર્ચા કરતા પહેલા સ્કીમ શું છે તે અંગેની વિગતો મેળવીએ . a ) ઓપનિંગ અને ક્લોઝિંગ આ યોજના 15 ઓગસ્ટ , 2014થી અમલી બની છે . b ) વય મર્યાદા જો આપ 60 વર્ષથી ઓછી વય ધરાવતા હોવ તો આ યોજનામાં રોકાણ કરી શકશો નહીં . આ યોજનામાં રોકાણ કરવા માટે ઓછામાં ઓછી 60 વર્ષની વય હોવી જરૂરી છે . c ) ચૂકવણી ગાળો આ યોજનામાં આવકનો ગાળો માસિક , ત્રિમાસિક , છ માસિક અથવા વાર્ષિક રાખી શકાય છે . d ) લોન આ યોજનામાં યોજના શરૂ થયાના ત્રણ વર્ષ બાદ 75 ટકા લોન મળી શકે છે . e ) નોમિની વ્યક્તિના મૃત્યુ બાદ નોમિનીને નાણા મળે છે . વરિષ્ઠ પેન્શન વીમા યોજનામાં રોકાણ લાભદાયી ? આ યોજના હેઠળ માસિક 9 ટકાનું વ્યાજ મળે છે તે માર્કેટ રેટ સામે સ્પર્ધાત્મક રેટ છે . જો કે તે માર્કેટમાં સર્વશ્રેષ્ઠ છે તેમ કહી શકાય નહીં . આપ બેંકો અને અગ્રણી કંપનીઓની ફિક્સ ડિપોઝિટમાં નાણા રોકીને વાર્ષિક ધોરણે વધારે વળતર મેળવી શકો છો . દાખલા તરીકે કેરાલા ટ્રાન્સપોર્ટ ડેવલપમેન્ટ ફાઇનાન્સ કોર્પોરેશન વાર્ષિક ધોરણે 11 ટકા જેટલું ઊંચું વળતર આપે છે . તેને કેરળ સરકારનું પીઠબળ હોવાથી તેમાં ફિક્સ ડિપોઝિટ મુકવી સુરક્ષિત પણ છે . જ્યારે એલઆઇસી વરિષ્ઠ પેન્શન વીમા યોજનાનો એક લાભ એ છે કે તે આગામી 15 વર્ષ સુધી દર મહિને 9 ટકાનું વ્યાજ આપવાની ગેરન્ટી આપે છે . આ કારણે જો ભવિષ્ટમાં વ્યાજના દરો ઘટે તો ફાયદો થઇ શકે , પણ વ્યાજ દર ઘટે તો નુકસાન થઇ શકે છે . આ ઉપરાંત એલઆઇસી વરિષ્ઠ પેન્શન વીમા યોજનામાં લોક ઇન પીરિયડ 15 વર્ષનો છે . તે સીનિયર સિટીઝન માટે બેસ્ટ ઓપ્શન કહી ના શકાય . તમે માત્ર મેડિકલ ઇમર્જન્સી સમયે જ નાણા ઉપાડી શકો છો . વળી તેની આવક કરપાત્ર હોવાથી પણ તે બેસ્ટ ઓપ્શન નથી . વરિષ્ઠ પેન્શન વીમા યોજનાના મુખ્ય ગેરફાયદા 1 ) હાઇએસ્ટ વ્યાજદર નથી . 2 ) કટોકટીના સમયે નાણા મળી શકે તેમ નથી . 3 ) કર લાભ મળતો નથી . તારણ : આ યોજનાની વિગતો જોયા બાદ સંપૂર્ણ રોકાણ તેમાં કરવું લાભદાયક નથી . પરંતુ તેમાં આંશિક રોકાણ કરી શકાય . આ સાથે આપે કેટલીક રકમ સારી બેંકમાં એફડીમાં રોકવી જોઇએ .